இம்முறை தி.மு.க. ஆட்சி மலர்ந்த சில மாதங்களில் தான் இந்தப் பொறியியல் கல்லூரிக்கான கால்கோள் விழாக்கள் நடந்தன. அதைக் கேள்விப்பட்ட முதல்வர் கருணாநிதி ஒருநாள் கேபினெட்டில் இப்படி ஆரம்பித்தார், "நாம ஆட்சிக்கு வர்றதுக்கு முன்னாடி எ.வ.வேலு மட்டும்தான் இன்ஜினீயரிங் காலேஜ் வெச்சிருந்தார். ஆனா, இன்னிக்கு நிறையப் பேரு காலேஜ் ஆரம்பிக்கிறதாக் கேள்விப்பட்டேன். எல்லோரும் அதை அப்படியே கட்சி பேர்ல எழுதிவெச்சிடுங்க" என்று குண்டைத் தூக்கிப் போட்டார். பலருக்கும் வேர்க்க ஆரம்பித்தது. இந்த வார்த்தைகளை முடிக்கும்போது தலைவரின் பார்வை தன்னை நோக்கியதோ என்ற பிரமை துரைமுருகனுக்கு. அதற்குப் பிறகு, கருணாநிதி பேசியது எதுவும் இவரது காதில் ஏறவில்லை. பஞ்சு அடைத்ததுபோல பஞ்சராகிப்போனார். கேபினெட் முடிந்து வெளியே வந்ததும் இன்னோர் அமைச்சர், 'தலைவர் சொன்னதைக் கேட்டுப் பயந்துட்டீங்களா? அவரு மூணு நாள்ல இதை மறந்துடுவாரு. நீங்கபாட்டுக்கு கன்ஸ்ட்ரக்ஷனைஆரம் பிங்க' என்றாராம். தொடங்கப்பட்டது கல்லூரி.